text: Millionærer efterlyses
  20 juni 2012 kl. 15.49
  Danske Spil efterlyser tre Lotto-millionærer. En af dem bor formentlig i Rødekro i Sønderjylland.
  Onsdag 6. juni gennemførte Danske Spil en ekstra lodtrækning i onsdags lotto. Alle præmiegivende rækker var med i lodtrækningen om 10 OL-rejser for to personer med en million kroner i lommepenge.
  Tre af vinderne har endnu ikke meldt sig.
  De tre Lotto-millionærer har vundet på spil købt hos Aktiv Super, Nejstdalen 2, 9850 Hirtshals, Chokoland, Stationsholmen 10 B, 2670 Greve, og i Super Brugsen, Hærvejen 18, 6230 Rødekro.
  Vinderne har et år til at hente gevinsten på 1.000.000 kroner. Hvis de skal med på OL-rejsen, skal de gøre krav på gevinsten senest mandag 16. juli.
  